sv da da da da de da id sv tr fr da da da en da en da en nds da da da da da da da da en en nb nb da da de da da da da da en en da da da da en en da da en en en en da da da en en en en da en da da en en da da da sv da da da da sv da da da et da da da da da da nn de en
Sommer i haven - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Få flere planter i haven
Få flere planter i haven
8. juli 2019 2 Kommentare
Jeg er helt høj efter at have tilbragt en hel dag i haven. Jeg knus-elsker denne årstid så meget, at huset ikke bliver brugt meget i disse dage. Vi elsker at tilbringe tid i haven og i naturen. Det giver så meget energi.
Lidt havearbejde blev det faktisk til. Igen!
En ny rose er gravet ned i et bed og mine afblomstrende roser er nippet af. Nye buketter er bundet og sat ind i huset – og så har jeg bare nydt lidt tid i haven alene.
Tiden går ligesom i stå, når man er i haven. Det er mærkeligt, at tid kan opleves så forskelligt. Det er totalt afstressende, når man går rundt i haven – det er som haven nærmest sluger en. Altså på den gode rolige måde.
Jeg har været så heldig at få en rose forærende af min barndomsveninde, fra de små klasser i folkeskolen. Det er utroligt rart at have kontakt med hende og jeg er overlykkelig for at hun kom forbi med en lækker “Helga” rose. Den glæder jeg mig til at nyde og hver gang den blomstrer vil jeg tænke på hende.
I kender det sikkert – de der planter som man får fra familie og venner betyder ekstra meget.
Jeg har en staudespade fra Fiskars, som ikke er så stor, den redder mig hver gang når jeg skal grave i bedene i højsæsonen. Jeg kan nemlig grave rosen ned med denne skovl, da den har et smalt hoved. På den måde kan man grave uden at ødelægge de omkringliggende stauder. Det er ret smart. For jeg er typen der altid finder nye planter og får nye ideer selv – selv om det er sommer.
Det er ikke smart at grave når først sommeren for alvor er i gang – jeg ved det – men jeg har valgt at omfavne mine skøre ideer. Sådan er jeg åbenbart!
Maden smager nærmest bedre når man sidder udenfor og derfor spiser vi mange måltider derude. Vi elsker at bruge orangeriet på de kolde dage eller de skønne sommeraftener bruges på vores terrasse. Anders tænder ret ofte op i vores gasgrill, så vi kan nyde de sidste timer udenfor. Jeg elsker når aftenen falder på og lyset tændes i haven. Det er bare så hyggeligt.
Vi får tit lækre simple grøntsager og en ting jeg bar MÅ anbefale er Portobello svampe – dem er jeg altså utrolig vild med for tiden. De er faktisk nemme at tilberede, de skal bare have en skive gedeost ovenpå sig og lægges på grillen. Det er nemt og lækkert og så kan de toppes med friske krydderurter fra haven – hvis man ønsker det.
Når vi sidder i haven er det super nemt bare at smide gryder på bordet. Det er en dejlig afslappede stemning når vi spiser udenfor.
Jeg bryder mig normalt ikke om gryder på bordet, men jeg har fundet de her sorte gryder og pander fra Fiskars som er rigtig smukke. Så nu er det helt fint – de passer faktisk til nogle af mine sorte gamle lerfade!
Åh – sådan en skøn stille aften på terrassen kan man leve længe på.
8. juli 2019 at 16:22
Dejligt indlæg.Jeg genkender meget de følelser du udtrykker mht have og havearbejde.Hvor er de smukke gryderne og panderne du præsenterer.Staudespaden er jeg også rigtig glad for, især når pladsen er trang og der lige skal skrues en ny plante ned.
18. juli 2019 at 11:43
Ja, staudespaden er fantastisk og hold op hvor gør den en forskel når man nærmest skruer planter ned i bedene.
God Sommer til dig!
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.